Reeva en Anni se ouers ondersteun mekaarBarry en June Steenkamp, Reeva se ouers, tydens Pistorius se moordverhoor. Foto: Antoine de Ras/Independent Newspapers/ Pool “Ek is verheug dat Reeva se ouers gesê het hulle sal ons ondersteun en ek is dankbaar daarvoor,” het Anni se pa, Vinod Hindocha, aan die koerant gesê. “Ek en mnr [Barry] Steenkamp het gesels oor Reeva en Anni en ek het my medelye aan hom ook betoon. Net ek en hy, as pa’s, kan verstaan hoe dit voel om ons dogters te verloor en dan moeilike en hoëprofiel-sake te hanteer.” Vinod Hindocha, Anni Dewani se pa kom op 6 Oktober 2014 by die hof aan. Hy word vergesel deur familielede. Foto: Nardus Engelbrecht, SAPA Shrien word daarvan aangekla dat hy Anni se moord beplan het. Sy is in 2010 tydens die paartjie se wittebrood in Kaapstad doodgeskiet. Reeva is in Februarie 2013 deur Oscar Pistorius doodgeskiet. Die Wes-Kaapse hooggeregshof sal Maandag besluit of die saak teen Shrien gestaak moet word. Die hooggeregshof in Pretoria sal intussen Dinsdag ŉ versoek aanhoor om teen Pistorius se skuldigbevinding en vonnis te appelleer.